Μιχάλης Κωνσταντίνου (Έλληνας ποδοσφαιριστής)

Ο Μιχάλης Κωνσταντίνου (ψευδώνυμο «Μαγούλας») είναι Έλληνας πρώην ποδοσφαιριστής με πολυετή παρουσία στην Α΄ και  τη Β’ Εθνική κατηγορία,  γεννημένος στη Μαγούλα Αττικής στις 30 Αυγούστου 1948. Ήταν γνωστός για το ευθύβολο σουτ που διέθετε, ενώ αγωνιζόταν στη θέση του κεντρικού επιθετικού και διακρίθηκε ως σημαντικός σκόρερ.

Ξεκίνησε την αγωνιστική του σταδιοδρομία από πολύ μικρός, από τον (ανεξάρτητο) σύλλογο της Μαγούλας και σε ηλικία 16 ετών υπέγραψε στον Πανελευσινιακό. Με την ομάδα αυτή αγωνίστηκε συνολικά 8 περιόδους (έχοντας 165 συμμετοχές σε επίσημους αγώνες πρωταθλήματος) από το 1965-66 έως το 1971-72 και ξανά το 1979-80. Το καλοκαίρι του 1972 (και ενώ είχε κινήσει το ενδιαφέρον της ΑΕΚ) αποκτήθηκε από το ΑιγάλεωΝίκος Δημ. Νικολαΐδης, «50 χρόνια Αιγάλεω», έκδοση Δήμος Αιγάλεω, 1998, σελ. 75, όπου έπαιξε 7 έτη, συμπληρώνοντας 181 συμμετοχές και 31 τέρματα. Στην Α΄ Εθνική (5 σεζόν με το Αιγάλεω και μία με τον ΠανελευσινιακόΓεώργιος Παγιωτέλης, «Το Έπος της Α΄ Εθνικής», ένθετη έκδοση του περιοδικού «Παγκόσμιοι», τεύχη ετών 1994 - 1995«40 Χρόνια Ποδόσφαιρο & ΠΡΟΠΟ», έκδοση εφημερίδας «Προπόραμα» (1999), σελ. 58) είχε 132 συμμετοχές και 18 τέρματαΔιεθνής στατιστική ιστοσελίδα rsssf.com. Έκλεισε την καριέρα του ως παίκτης του Εθνικού Αστέρα, την περίοδο 1980-81. Έπαιξε σε 225 επίσημα παιχνίδια της Β΄ Εθνικής, με Πανελευσινιακό (7 χρόνια), Αιγάλεω (2 χρόνια) και Εθνικό Αστέρα (1 χρόνο). 

Τα τελευταία χρόνια αντιμετώπισε κάποια προβλήματα υγείας, με τους παλαιμάχους ποδοσφαιριστές διαφόρων ομάδων να του συμπαρίστανται«Ένας ‘αγώνας’ για τον Μιχάλη Κωνσταντίνου»  Ανακτήθηκε στις 20/9/2019.

 Παραπομπές 

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικού Αστέρα